Julian Rachlin (gebore 8 Desember 1974) is 'n Litausgebore Oostenrykse violis, altviool speler en dirigent. Rachlin is in Vilnius gebore, maar het in 1978 saam met sy musikant ouers na Oostenryk geëmigreer. In 1983 het hy by die Weense Konservatoria ingeskryf en viool (in die Sowjet-tradisie) saam met Boris Kuschnir studeer. Hy het terselfdertyd ook private lesse van Pinchas Zukerman ontvang. Sy loopbaan het as wonderkind begin, met sy eerste openbare konsert in 1984. In 1988 het hy Eurovision se titel vir Jong Musikant van die Jaar gewen, welke aanleiding gegee het tot sy verskyning by die Berlynse fees met die dirigent Lorin Maazel. Hy was ook in opvolging hiervan die jongste solis om ooit saam met die Weense Filharmoniese Orkes onder leiding van Riccardo Muti te speel. Rachlin het soos wat sy loopbaan ontwikkel het met sommige van die mees luisterryke maestros in Europa en die Verenigde State saamgewerk, insluitende Jakub Hrůša, Lahav Shani, Vladimir Ashkenazy, Zubin Mehta, Christoph Eschenbach, Mariss Jansons, Juanjo Mena, Manfred Honeck, Myung-whun Chung, Bernard Haitink, James Levine, en André Previn.